OpenLLM-France/wikimedia huggingface dataset:
# Sarkidiornis

Sarkidiornis :
| Sarkidiornis melanotos (ur par). ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Anseriformes |
| Kerentiad : | Anatidae |
| Anv skiantel ||
| Sarkidiornis Eyton, 1838 ||
| D'ar vevoniezh e tenn ar pennad-mañ. ||
a vo kavet e Wikimedia Commons.
Sarkidiornis a zo ur genad e rummatadur an evned, krouet e 1838 gant an naturour saoz Thomas Campbell Eyton (1809-1880).

## Spesadoù

Daou spesad houidi a ya d'ober ar genad :
* Sarkidiornis melanotos,
* Sarkidiornis sylvicola.

## Notennoù ha daveennoù

* ↑ (en) Roadennoù IOC World Bird List diwar-benn Anatidae/Sarkidiornis (lennet e-barzh d'an 18 a viz Genver 2025).
# Schaffhausen

Schaffhausen :
| Gwel eus kêr. ||
| Anv alamanek | Schaffhausen |
| Anv gallek | Schaffhouse |
| Anv italianek | Sciaffusa |
| Anv romañchek | Schaffusa |
| Melestradurezh ||
| Bro | Suis |
| Kanton | kanton Schaffhausen |
| Distrig | distrig Schaffhausen |
| Yezh ofisiel | alamaneg |
| Niv. OFS | 2939 |
| Kod post | 8200, 8201, 8203, 8208, 8231 |
| Maer | Peter Neukomm |
| (Amzer gefridi) | |
| Lec'hienn web | https://www.stadt-schaffhausen.ch/ |
| Poblañsouriezh ||
| Poblañs | 36 587 ann. |
| Stankter | 874 ann./km² |
| Douaroniezh ||
| Daveennoù lec'hiañ | 47° 41′ 48″ Norzh 8° 38′ 02″ Reter / 47.69653, 8.63386 |
| Uhelder | 409 metr |
| Gorread | 41,86 km² |
| Kumunioù stok | Beringen, Büttenhardt, Flurlingen, Merishausen, Thayngen, Dörflingen, Feuerthalen, Stetten, Büsingen am Hochrhein, Beggingen, Schleitheim, Siblingen, Neuhausen am Rheinfall |
| kemmañ |
Schaffhausen (distaget [ˈʃafˌhauzən] en alamaneg, Schafuuse e rannyezh ar vro, Schaffhouse e galleg) zo ur gêr e hanternoz Suis ha kêr-benn kanton Schaffhausen. E dibenn 2018 e oa 36 587 a dud o chom enni.
An alamaneg eo ar yezh ofisiel, met un doare alemaneg uhel eo ar yezh pemdeziek evit ar braz eus an dud.

## Monumantoù ha traoù heverk

* Kêr Schaffhausen.
* Ar Munot.
* Rheinfall e-kichen Schaffhausen.
El lodenn gozh eus kêr ez eus e-leizh a diez eus ar Grennamzer, kinklet gant murlivadurioù ha kizelladurioù. El lodenn uhelañ eus kêr emañ kreñvlec'h ar Munot, a zedenn kalz a douristed. Nepell diouzh kêr emañ lamm-dour Rheinfall e kumun Neuhausen am Rheinfall, unan eus brasañ lammoù-dour Europa.

## Notennoù ha daveoù

a vo kavet e Wikimedia Commons.
# Goethe-Institut

Ar Goethe-Institut zo un ensavadur alaman karget da skignañ an alamaneg er bed.
Tennañ a ra eta d'ar British Council, d'ar Instituto Cervantes, d'an Alliance Française.
# Condado de Treviño

Trebiñu Konderria :
| Kêr Trebiñu. ||
| Anv spagnolek | Condado de Treviño |
| Melestradurezh ||
| Bro | Euskal Herria |
| Proviñs | Araba |
| Stad | Spagn |
| Kumuniezh emren | Kastilha ha León |
| Proviñs melestradurel | Burgos |
| Komark | Komark an Ebro |
| Kod post | 09215, 09216, 09217, 09294 |
| Maer·ez Amzer gefridi | Ignacio Portilla Moraza |
| Lec'hienn web | condadodetreviño.es |
| Poblañsouriezh ||
| Poblañs | 1 479 ann. (2023) |
| Douaroniezh ||
| Daveennoù lec'hiañ | |
| Uhelderioù | kreiz-kêr : 552 m bihanañ m — brasañ m |
| Gorread | 260.71 km² |
| Lec'hiadur ||
| Kartenn Trebiñu e-barzh Proviñs Burgos. ||
| kemmañ |
Condado de Treviño (euskareg: Trebiñu Konderria pe Trebiñu, brezhoneg: Kontelezh Trebiñu/Treviño) zo ur gumun eus Spagn, e proviñs Burgos, e rannvro emren Kastilha ha León. Enklozet eo e proviñs Araba, e Kumuniezh Emren Euskadi. An niver annezidi zo 1 489 (2024).

## Poblañs
### Emdroadur ar boblañs

Niver a annezidi

## Lec'hioù

* Iliz Sant Pêr, e bourk Treviño
* Mougevioù Laño
* Mougevioù ragistorel Albaina
# Campione d'Italia

Campione d'Italia a zo ur gumun eus Italia e Proviñs Como, e Lombardia. Enklozet eo e Kanton Ticino e Suis.
# Berrloer

Ur verrloer zo ur seurt dilhad graet da wiskañ an troad, an ufern, ha lodenn izelañ ar c'har. Pep a verrloer a vez lakaet war an daoudroad. En ur re loeroù eo heñvel an troad kleiz hag an troad dehoù. . Douget e vez al loeroù e-barzh botoù.
Ganto ouzhpenn-se e klasker:
* aesaat d'an troad e-barzh ur votez
* tommañ an troad
* derc'hel an troad naet
* dastum an dour-c'hwezh
Tud zo a gav ivez a bouez bezañ diouzh ar c'hiz.

## Dour-c'hwezh

Kontañ a reer 250,000 gwagrenn c'hwezhañ en treid hag e ver ur 1/4 litrad c'hwezh anezho bemdez Gant al loeroù e vez dastumet ar c'hwezh ha ne chom ket er botoù. Pa vez yen e c'haller tennañ al loeroù hag ar mouested war un dro hag evel-se digreskiñ an dañjer da skornañ an treid.

## Oberiañ

Gant meur a zanvez e vez graet ar berrloeroù: kotoñs, niloñs, gloan, poliester, akrilik, .

## Loereier a bep seurt

Graet e vez berrloereier a bep seurt ment. Darn a sav betek an ufern, re all betek ar c'hof-gar. Darn a vez da zougen bemdez, re all evit sportoù.

## Mezh ar berrloeroù

Tud zo, krennarded peurvuiañ, a fell dezho kuzhat o berrloeroù, evel pa vijent dilhad dizenorus pe vezhus. Neuze seul verroc'h seul welloc'h: klask a reont reiñ da grediñ d'ar re a daolfe pled ouzh seurt traoù ne wiskont ket a verrloeroù.
Kement-se a deufe eus ar soñj eo pe cheuc'h (fallat tra) pe giz kozh ar berrloeroù. Hervez tud zo int dilhad stag ouzh al lifreoù-skol (met n'eus ket anezho e Breizh), pe ouzh doareoù merc'hed, ur merk a wander er bed kriz-mañ. Koulskoude ne seblantket ur merk a wander loereier ar c'hoarierien rugbi, met e-lec'h ma vez kaoz a c'hiz ne vez ket a lec'h d'ar poell.

## Dantelezh

Tud all er c'hontrol a blij dezho lakaat berrloeroù dantelezh, ha diskouez anezho.

## Ment ar berrloeroù

* Gwelout: ment ar botoù.
Berrloeroù zo ne dapont ket uheloc'h eget an daouufern, re all petek ar penn-glin. Ar re a dap uheloc'h a zo loeroù.

## Gwelout ivez

* loer
* loeroù-gaol
a vo kavet e Wikimedia Commons.

## Notennoù

* ↑ Howstuffworks "Why do feet stink?"
* ↑ Smelly feet - Lifestyles
# Castelfidardo

Castelfidardo zo ur gumun italian e proviñs Ancona, er Marche.

## Tud brudet

* Ul letanant-jeneral e 1843, e anv de Juchault, eus ur familh uhel, ha genidik eus Breizh, a zo bet penn-jeneral arme ar Pab en emgann Castelfidardo hag emgann Ancona e 1860. Marvet eo e 1865.
* Un den e anv de la Barre, (sur a-walc'h eus Breizh), bet lazhet e Castelfidardo e 1860.
* Daou vreur du Beaudiez, eus Bro-Leon; unan a zo bet lazhet
* Un den e anv Becdelièvre, eus ur familh uhel, ha genidik eus Breizh, a zo bet komandant arme ar pab e Castelfidardo er bloaz 1860.
* Pemp breur eus ar familh de Charette, familh uhel ha genidik eus Breizh, a oa emouestladed e Castelfidardo hag e Seziz Gaeta, e 1860.
* Un den eus ar familh Plessis (-Mauron), bet lazhet e Castelfidardo e 1860
* ↑ Pol POTIER de COURCY : Nobiliaire et armorial de Bretagne. 1890. Éditions des Régionalismes. 2011 / 2015; pajenn 61.
* ↑ Pol Potier de Courcyː Nobiliaire et armorial de Bretagne. T. I; p. 61. Embannadur 1862. Ar familh-se, genidik eus Normandi, e oa ivez aotrounez eus la Rivière. Ur roll eus 10 tiegezh eus an anv se a zo roet gant PPC evit Breizh.
* 1 2 Pol Potier de Courcyː Nobiliaire et armorial de Bretagne. T. I; p. 75. Embannadur 1862.
# Salvadorina

Salvadorina :
| Salvadorina waigiuensis, tresadenn (1895) gant Keulemans. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Anseriformes |
| Kerentiad : | Anatidae |
| Anv skiantel ||
| Salvadorina Rothschild & Hartert, 1894 ||
| D'ar vevoniezh e tenn ar pennad-mañ. ||
a vo kavet e Wikimedia Commons.
Salvadorina a zo ur genad e rummatadur an evned, krouet e 1894 gant an daou skiantour breizhveuriat Lionel Walter Rothschild (1868-1937) hag alaman Ernst Hartert (1859-1933). Dont a ra anv ar genad eus hini al loenoniour italian Adelardo Tommaso Salvadori Paleotti (1835-1923).

## Spesadoù

N'eus nemet ur spesad houidi er genad-mañ : Salvadorina waigiuensis, brosezat e Ginea Nevez.

## Notennoù ha daveennoù

* ↑ (en) Roadennoù IOC World Bird List diwar-benn Anatidae/Salvadorina (lennet e-barzh d'an 18 a viz Genver 2025).
# Ernst Hartert

Ernst Johann Otto Hartert, bet ganet d'an 29 a viz Here 1859 e Hamburg (Kengevread alaman d'an ampoent) hag aet da Anaon d'an 11 a viz Du 1933 e Berlin (Trede Reich d'an ampoent), a oa un evnoniour alaman.
a vo kavet e Wikimedia Commons.

## Listenn al laboused studiet gantañ
### Genadoù

* A : Aeronautes,
* C : Cataponera,
* G : Goodfellowia, Graueria, Guadalcanaria,
* H : Hypocryptadius,
* L : Lophozosterops,
* M : Madanga, Mandingoa,
* S : Salvadorina, Sapayoa,
* T : Taeniotriccus.

### Spesadoù

* A
    Aglaiocercus berlepschi, Anas smithii, Anthus hellmayri, Antrostomus salvini, Apus alexandri,
* B
    Batrachostomus poliolophus, Bostrychia rara (ibiz jave brizh),
* C
    Cataponera turdoides, Columba junoniae (kudon lore), Cyornis colonus hag oscillans,
* D : Dacnis berlepschi,
* E
    Egretta dimorpha, Eumyias additus, Eurostopodus argus,
* F : Fringilla polatzeki,
* G
    Geokichla dohertyi ha joiceyi, Goodfellowia miranda, Graueria vittata, Guadalcanaria inexpectata, Gymnophaps mada,
* H
    Haematopus chathamensis (morbig Chatham), Heleia crassirostris, Henicophaps foersteri, Hydrochous gigas, Hydrornis schneideri,
* L
    Lanius cabanisi (pig-spern lost hir), Larvivora ruficeps (eostig penn rous), Lophozosterops dohertyi, goodfellowi, squamiceps ha superciliaris, Loxia scotica (beg-kroaz Skos),
* N
    Nyctiphrynus rosenbergi ha yucatanicus,
* P
    Patagioenas goodsoni, Phylloscartes flaviventris, Pitta superba, Psittiparus bakeri, Ptilinopus granulifrons,
* R
    Rigidipenna inexpectata, Rukia ruki,
* S
    Sapayoa aenigma, Scolopax mira (kefeleg-koad Amami),
* T
    Taeniotriccus andrei, Tolmomyias flavotectus, Turnix everetti (turniz Sumba),
* Z
    Zoonavena thomensis, Zoothera talaseae, Zosterops kuehni, kulambangrae, luteirostris, meeki, murphyi, splendidus ha vellalavella.

## Notennoù ha daveennoù

* ↑ Ober a reer gant ar berradur Hartert e metoù al loenoniezh.
* 1 2 3 4 5 6 7 A-gevret gant Lionel Walter Rothschild.
* 1 2 A-gevret gant Hans von Berlepsch.
* ↑ A-gevret gant Lionel Walter Rothschild hag Otto Kleinschmidt.
* ↑ A-gevret gant Arthur Lennox Butler.
# Bas-Warneton

Bas-Warneton e galleg, Neerwaasten en izelvroeg, a zo ur rann-gumun e proviñs Hainaut e Belgia, war ribl ar stêr Leie. Ur gumun e oa gwechall; gant lezenn 1977 eo bet lakaet e kumun Comines-Warneton.

## Douaroniezh

Ar stêr Leie a ya d'ober ar vevenn etre Bas-Warneton e Belgia ha Warneton-Bas e Frañs.

## An iliz katolik

* Savet eo bet e 1924; an iliz a-gent, bet savet e 1119, a oa bet distrujet razh e-pad ar Brezel bed kentañ.
# Remington 870

Ar Remington 870 zo un heuliad fuzuilhoù-pomp produet gant an embregerezh stadunanat Remington. Meur a stumm anezhe a gaver, hag ouzhpenn 13 milion a skouerennoù zo bet produet abaoe 1950 hervez an embregerezh. Krouet e oa bet evit kemer plas ar Remington Model 31 war katalog ar merk, hag evit kevezañ ouzh ar Winchester Model 1912, a oa neuze e barr he brud. Ur c'harger korzennek he deus, hag a c'hall degemer betek 7 kartouchenn e meur a galibr, eus ar .410 d'an 12. Ur ganol flour pe rizennet a c'hall bezañ ganti, dezhañ meur a hirder hervez ezhommoù an dennerien.
E kreiz ar bloavezhioù 1960 e voe choazet evel unan eus armoù standart an USMC stadunanat. Implijet e vez er bed a-bezh gant soudarded, poliserien koulz hag e bed ar chase. Brudet eo an arm evit bezañ fiziapl ne vern an amzer.

## Daveennoù

* ↑ (en) 13,000,000. built exactly like no other shotgun ever, war lec'hienn Remington (lennet d'ar 05/01/2025)
* ↑ (en) PIKE Travis, Remington 870 Review: The King of American Shotguns?, Pew Pew Tactical, 09/08/2022 (lennet d'ar 05/01/2025)
* ↑ (fr) McNAB Chris, Armes à feu Encyclopédie visuelle, L'Imprévu, 2022, pp. 278-279
* ↑ '(fr)' ROB Houston, STROYAN Christine (renerezh), Armes à feu de légende, Larousse, 2019, p. 285
# Mouezh Paotred Breizh

Mouezh Paotred Breizh a zo ul laz-kanañ paotred (pe ur c'hor paotred) krouet e 1993 gant Jean-Marie Airault, hemañ ar penn kor diwar neuze, ha Yann-Ber Premel. Kevredet eo e-barzh Kanomp Breizh, dezhañ ar pal « diorren ar c’han a-gor brezhonek ». Eizh gwezh o deus gounezet titl kampioned Breizh al lazoù-kanañ hag emaint e-touez ar re wellañ kevredet gant Kanomp Breizh.

## Istor

Gant koridi gembreat e voe kaset ur bedadenn evit mont da Atlanta evit sevel un c’hor bedel e framm ar gevredigezh « World Choir », ken e voe divizet sevel ur c’hor paotred gant koridi Breizh a-bezh ha ne oa ket anezhañ e Breizh c’hoazh, hag awenet gant doareoù ar c’horioù paotred eus Bro-Gembre hag o liesmouezh gant teir mouezh d’an nebeutañ.
Dalc’het e voe ar pleustradegoù e Pleiben, bloavezhioù-pad, met e 2021 e voent bet kaset da Garaez, en iliz Plougêr, da-gentañ, e sal Karaez-Park da-c'houde.

## Garedonoù

* Priz ar grouadenn 2003 evit ar ganadenn « Kan glas ar sklerijenn ».
* Kampionad Breizh al lazoù-kanañ (Rummad kentañ) aozet bep bloaz e Landerne : 2008, 2012, 2015, 2016, 2018, 2019, 2022, 2024

## Izili brudet

* Yann Goasdoue
* Yann-Bêr Thomin

## Levlennadur

* (fr) Maël Daniel, Le chœur d’hommes Mouezh Paotred Breizh s’ancre à Carhaix, Le Poher, 1añ a viz Mezheven 2022

## Lec’hienn

* https://choeurdhommesdebretagne.bzh
# Zonerodius

Zonerodius :
| Zonerodius heliosylus (tresadenn). ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Pelecaniformes |
| Kerentiad : | Ardeidae |
| Anv skiantel ||
| Zonerodius Salvadori, 1882 ||
| D'ar vevoniezh e tenn ar pennad-mañ. ||
a vo kavet e Wikimedia Commons.
Zonerodius a zo ur genad e rummatadur an evned, krouet e 1882 gant an evnoniour italian Tommaso Salvadori (1835-1923).

## Spesadoù

N'eus nemet ur spesad er genad-mañ : Zonerodius heliosylus, brosezat e Ginea Nevez.

## Notennoù ha daveennoù

* ↑ (en) Roadennoù IOC World Bird List diwar-benn Ardeidae/Zonerodius (lennet e-barzh d'an 18 a viz Genver 2025).
# Ardeidae

Ardeidae :
| Ur gerc'heiz louet (Ardea cinerea). ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Pelecaniformes |
| D'ar vevoniezh e tenn ar pennad-mañ. ||
a vo kavet e Wikimedia Commons.
Ardeidae a zo ur c'herentiad e rummatadur an evned, termenet e 1820 gant al loenoniour saoz William Elford Leach (1791-1836) : ennañ emañ ar bongorzed hag ar c'herc'heized.
Diouzh Doare 12.1 an IOC World Bird List ez a triwec'h genad d'ober ar c'herentiad.

## Genadoù (renket diouzh an urzh filogenetek)

| Zonerodius - Salvadori, 1882 (1 spesad) Tigriornis Tigrisoma - Swainson, 1827 (3 spesad) Agamia Cochlearius Zebrilus Botaurus - Stephens, 1819 (4 spesad) | Ixobrychus - Billberg, 1828 (9 spesad, 1 aet da get en o zouez), Dupetor (renket er genad Ixobrychus bremañ, evel Ixobrychus flavicollis) Gorsachius Nycticorax - T. Forster, 1817 (6 spesad, 4 aet da get en o zouez), Nyctanassa - Stejneger, 1887 (2 spesad, 1 aet da get en o zouez) Butorides | Ardeola - Boie, 1822 (6 spesad), Bubulcus - Bonaparte, 1855 (2 spesad) Ardea - Linnaeus, 1758 (12 spesad) Pilherodius Syrigma - Ridgway, 1878 (1 spesad) Egretta - T. Forster, 1817 (13 spesad) |
Ouzhpennet 'voe daou henspesad :
* Matuku, goude ma voe kavet e 2010 en Otago, er gevred da Enez ar Su,
* Pikaihao, goude ma voe kavet e 2013 hogos en hevelep lec'h.

## Notennoù ha daveennoù

* ↑ Roadennoù IOC World Bird List diwar-benn Pelecaniformes/Ardeidae (lennet e-barzh d'an 22 a viz Genver 2022).
# Kurdistan Irak

Kurdistan Irak, anavezet ivez dindan an anv Rannvro Kurdistan (e kurdeg: ههريمى كوردستان, Herêma Kurdistan ; hag en arabeg:إقليم كردستان العراق), pe c’hoazh Kurdistan ar Su pe Kurdistan ar C’hreisteiz (Başûrî Kurdistan e kurdeg) zo ur rannvro damemren e hanternoz Irak. En norzh dezhi emañ Turkia, er reter Iran, hag er c’hornôg Siria. Emañ kêr-benn Kurdistan Irak en Arbil (en arabeg) pe Hewlêr (e kurdeg).
Renet e vez ar rannvro gant "Gouarnamant Rannvroel Kurdistan", anavezet e kurdeg evel Hikûmetî Herêmî Kurdistan, abaoe 2005 en un doare ofisiel. E gwirionez e oa emren ar vro abaoe 2003, pa oa bet aloubet Irak gant soudarded eus ar Stadoù-Unanet, skoazellet gant armeoù eus un nebeud broioù all.
Alies e vez graet Kurdistana Başûr (Kurdistan ar C’hreisteiz) pe Başûrî Kurdistan (Kreisteiz Kurdistan) eus ar rannvro-se, e kurdeg, evit diskouez pelec’h emañ e-keñver rannvroioù all Kurdistan.

## Gwelet ivez

* Kurdistan

## Liammoù diavaez

* Kurdistan Regional Government (KRG), keleier e saozneg eus gouarnamant emren Kurdistan Irak.
* Le Kurdistan irakien, pennad e niverenn 124 ar gelaouenn Hérodote.
# La Quotidiana

La Quotidiana a zo ur pemdezieg e romañcheg. Dont a ra er-maez bemdez eus al lun d'ar gwener. Emañ burevioù kreiz La Quotidiana e kêr Ilanz (Glion e romañcheg). La Quotidiana a ro keleier eus ar pezh a c'hoarvez e Suis hag e Kanton Grischun dreist-holl. Ar c'heleier etrebroadel n'o devez ket kalz a blas enni. Meur a stumm yezh a implijer er pennadoù : ar romañcheg unvan anvet Rumantsch-grischun hag pep hini eus ar pemp rannyezh (sursilvan, sutsilvan, surmiran, puter, vallader)
Embannet e vez La Quotidiana abaoe miz Genver 1997. Kemer a reas plas neuze meur a gazetenn all : Fögl Ladin (1941-1996, ur gazetenn evit Engiadina ha Val Müstair), Gasetta Romontscha (1857-1996, ur gazetenn evit Surselva) ha Casa Paterna/La Punt (1920-1996, ur gazetenn eus Sutselva ha Surselva). Moullet e vez 5400 skouerenn anezhi (2008).
Daoust m'eo La Quotidiana ur gazetenn romañchek evit ar c'hanton a-bezh, ne ra ket kalz a verzh en Engiadina nag e Surmeir. Emañ an darn vrasañ eus al lennerien e Surselva, e kornôg ar c'hanton. Un dra all ivez n'eo ket gwall vat : daoust m'emañ ar pennadoù e romañcheg penn-da-benn, e vez an embannoù bruderezh en alamaneg hepken koulz lavaret.

## Liammoù diavaez

* (rm) Lec'hienn "La Quotidiana"
# Feiz ha Breiz ar Vugale

Feiz ha Breiz ar Vugale a oa ur gelaouenn e brezhoneg evit ar vugale a veze embannet er bloavezhioù 1930. Yann-Vari Perrot e oa merour ar gelaouenn en deroù ha Herri Caouissin goude. Savet e veze an darn vrasañ eus ar pennadoù gant Herri ha Ronan Caouissin.
E 1932 ha 1933 e oa bet embannet un nebeud pajennadoù evit ar vugale e-barzh ar gelaouenn Feiz ha Breiz, renet gant an aotrou Perrot. Adalek 1934 e teuas er-maez ur gelaouennig distag, evit ar vugale hepken. Evel Feiz ha Breiz e oa awenet Feiz ha Breiz ar Vugale gant ar feiz katolik. Dont a reas er-maez betek 1939. En niverenn diwezhañ (nevez-amzer 1939) e oa ur galv d'al lennerien : S.O.S., Feiz ha Breiz ar Vugale a zo warnez mervel..., dre ziouer a lennerien ha dre ziouer a arc'hant.

## Skeudennoù

* Here 1934
* Du 1934
* Kerzu 1934
* Meurzh 1935
* Per ar C'holin 1934
* Poufer 1933

## Liamm diavaez

a vo kavet e Wikimedia Commons.
* Dastumad 28 niverenn eus Feiz ha Breiz ar Vugale
# Gwasg y Dref Wen

Gwasg y Dref Wen zo un ti-embann kembraek savet gant Roger Boore e 1969, deuet da vout unan eus ar re bouezusañ evit al levrioù-bugale e Kembre. Abaoe an deroù emañ e karter yr Eglwys Newydd e Caerdydd. Mibien Roger, Alun ha Gwilym Boore, eo a ra war dro an embregerezh. Dont a ra an anv 'Y Dref Wen' (ar gêr wenn) eus Canu Heledd, ur varzhoneg kembraek eus an Xvet kantved.
500 levr zo ganto e gwerzh er mare-mañ. Levrioù kembraek ha saoznek a vez embannet, evit bugale dreist-holl, evit tud o teskiñ ar yezh ivez. Embanner levrioù Asterix ha Lom e oa er bloavezhioù 1970 ha 1980 .

## Prizioù

Prizioù zo bet gounezet ivez, evel gant al levr kegin Y Llyfr Rysetiau: Gwaed y Tylwyth gant Nicholas Daniels tapet gantañ Gwobr Tir na n-Og 2008.
# Liga Veneta Repubblica

Liga Veneta Repubblica a zo ur strollad dizalc'hour ha venetour a stourm da aozañ ur riez dizalc'h e Veneto. Krouet e voe e 1988 goude un disrann diouzh Liga Veneta-Lega Nord. Anvet e voe da gentañ Liga Veneta Repubblica ha goude Veneti d'Europa kent kemer an anv Liga Fronte Veneto goude e unvaniezh gant ar Fronte Marco Polo, hag adkemer e anv kentañ e 2007. Bleiniet eo gant Fabrizio Comencini a oa bet sekretour broadel Liga Veneta (skourr venetat Lega Nord goude 1991) eus 1995 betek 1998.

## Istor

E 1998 e tivizas 7 eus an dek kannad a oa gant Liga Veneta-Lega Nord er c'huzul rannvroel (Fabrizio Comencini, Ettore Beggiato, Alessio Morosin, Mariangelo Foggiato, Alberto Poirè, Michele Munaretto ha Franco Roccon) diazezañ ur strollad nevez, Liga Veneta Repubblica e anv. Mont a raent d'ober al lodenn venetourañ eus al Liga Veneta, tra ma oa an dud a choazas chom gant Lega Nord a-enep an taihoù dreist holl.
Daoust m'o devoe un disoc'h mat a-walc'h (3,5%) en dilennadeg europat e 1999, ne voent ket barrek da gaout kannaded er c'huzul rannvroel e 2000 abalamour ma oa ur strollad venetour arall, ar Fronte Marco Polo (1,2%) ha da verzh al Liga Veneta (12%).
E 2001 en em unanas gant ar Fronte Marco Polo da grouiñ Liga Fronte Veneto. Giorgio Vido a voe dilennet da sekretour broadel ha Fabrizio Comencini da brezidant broadel.
E dilennadegoù broadel 2001 e kinnigas Giuseppe Segato, un dizalc'hour bac'het, war e listenn. Degemerout a reas ouzhpenn 10% a vouezhioù er rannvro met ne zeuas ket a-benn da gaout kannaded.
E 2003 e voe dilennet Ettore Beggiato da sekretour broadel. Diaes e oa an traoù evit ar strollad en amzer-se. Ne oa kannad ebet gantañ ha fall e oa ar sontadegoù. E 2004 e klaskas kentrec'hiñ e izili da vont e-barzh ar Raktres Biz.
Fabrizio Comencini a nac'has peogwir an dra-se, emezañ, a dalvezfe fin emrenerezh ar strollad. Goude ur c'hendalc'h fourgasus, ez eas kuit eus ar strollad ur bagad bleiniet gant Ettore Beggiato, Mariangelo Foggiato ha Michele Munaretto tra ma voe dilennet Fabrizio Comencini da sekretour broadel hag Alessio Morosin da brezidant broadel.
E 2005 e harpas ar strollad kannad tu-kleiz ar c'hreiz da bennrennerezh ar rannvro, Massimo Carraro. 1,2% eus ar mouezhioù a zegemeras tra ma c'houneze ar Raktres Biz 5,6% (15,6% e Treviso).
Evit dilennadegoù broadel 2006 e kevreas ar strollad gant Unvaniezh Romano Prodi met gwashoc'h e voe e zisoc'hoù (0,7%).

### Darvoudoù nevez

Harpet he deus Liga Fronte Veneto Giorgio Carollo asambles gant Veneto per il Partito Popolare Europeo, Italia dei Valori, Popolari UDEUR ha Democrazia Cristiana. N'en deus gounezet Carolo nemet 9,9% eus ar mouezhioù avat. D'an 9 a viz Here 2007 e krouas Liga Fronte Veneto ur c'hevread iskis gant Democrazia Cristiana ha Veneto per il Partito Popolare Europeo.

## Pennoù

* Sekretour broadel: Fabrizio Comencini (1998-2000), Ettore Beggiato (2000-2001), Giorgio Vido (2001-03), Ettore Beggiato (2003-04), Fabrizio Comencini (2004-...)
* Prezidant broadel: Mariangelo Foggiato (1998-99), Donato Manfroi (1999-2000), Fabrizio Comencini (2000-2004), Alessio Morosin (2004-...)

## Liammoù diavaez

Lec'hienn ofisiel
# Inis Airc

Inis Airc (Inishark e saozneg) zo un enezenn eus kornaoueg Iwerzhon, e-kichen Inis Bó Finne, e kontelezh Gaillimh.
E-pad meur a gantved e voe tud o vevañ war an enezenn hag aspadennoù zo eus kement-se e stumm savadurioù ha bezioù eus Oadvezh an Arem. E 1960 avat e tivizas gouarnamant Republik Iwerzhon kas an enezourien d'an douar-bras da vevañ, abalamour d'an diaez ma oa ar vuhez war an enez, troc'het alies diouzh an douar-bras gant an amzer fall. D'an 20 a viz Here 1960 e voe kuitaet Inis Airc gant ar 24 den a oa o vevañ enni, war bigi o c'hasas da zouar-bras Conamara.

## Liammoù diavaez

* Inis Airc: Bás Oileáin - film en iwerzhoneg war "marv un enezenn"
* Death of Inishark, pennad embannet en Daily Mirror d'ar 27 a viz Here 1960 (en)